Efter eksplosionerne i Bruxelles tirsdag morgen, har Nordjyllands Politi øget patruljeringen i politikredsen. Det vil for nordjyderne betyde, at man vil se såkaldte tryghedsskabende patruljer, som især vil være til stede ved trafikknudepunkter. Først og fremmest vil det være i Aalborg Lufthavn og på nordjyske togstationer, man vil kunne se betjente være til stede. - Vi følger situationen i Belgien tæt i samarbejde med Rigspolitiet og de øvrige politikredse, forsikrer politiinspektør Marianne Vestergaard-Lau fra Nordjyllands Politi.

Referat:
Nordjyllands Politi vil være mere synligt til stede i politikredsen i kølvandet på eksplosionerne i Bruxelles tirsdag morgen.